Source: http://www.finlex.fi/fi/laki/ajantasa/kumotut/1986/19860786
Timestamp: 2020-02-21 17:04:28+00:00
Document Index: 6247209

Matched Legal Cases: ['§ 2', '§ 3', '§ 4', '§ 5', '§ 6', '§ 7', '§ 8', '§ 9', '§ 10', '§ 10', '§ 10', '§ 10', '§ 11', '§ 12', '§ 13', '§ 14', '§ 15', '§ 18']

Kumottu säädös Tartuntatautiasetus (kumoutunut) 786/1986 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vanhentuneet ajantasaiset › 31.10.1986/786
Tartuntatautiasetus (kumoutunut)
Sosiaali- ja terveysministerin esittelystä säädetään 25 päivänä heinäkuuta 1986 annetun tartuntatautilain (583/86) 4 §:n, 7 §:n 2 momentin, 10 §:n 3 momentin, 20 §:n 1 momentin, 33 ja 41 §:n nojalla:
1 § on kumottu A:lla 30.12.2003/1383.
influenssa A-viruksen alatyyppi H5N1
Sosiaali- ja terveysministeriön tulee tartuntatautilaissa (583/1986) tarkoitettuina tehtävinä mainitussa laissa säädetyn lisäksi:
1) huolehtia väestölle suunnatun tartuntatautien vastustamistyön edellyttämän terveyskasvatuksen toteuttamisesta sekä valtakunnallisesta tiedottamisesta;
2) seurata ja edistää maassamme suoritettavaa ja kansainvälistä tartuntatautien vastustamistyöhön liittyvää tieteellistä tutkimusta ja sen soveltamista; sekä
3) suorittaa sosiaali- ja terveysministeriölle tartuntatautien ehkäisemiseksi erikseen säädetyt muut tehtävät.
Sairaanhoitopiirin tulee tartuntatautilaissa tarkoitettuina tehtävinä mainitussa laissa säädetyn lisäksi:
2) järjestää tarpeellista tartuntatautien vastustamistyön koulutusta sairaanhoitopiirissä;
3) osallistua tartuntatautien vastustamistyön kehittämiseen sairaanhoitopiirin alueella;
4) antaa pyydettäessä terveyskeskuksen tartuntataudeista vastaavalle lääkärille huomioon ottaen 10 §:n 3 momentin tietojen luovuttamista koskevat rajoitukset yhteenvetotiedot niistä tartuntatauti-ilmoituksista, jotka on rekisteröity terveyskeskuksen alueelle; sekä
5) huolehtia alueellisesta tartuntatauteihin liittyvästä tiedotuksesta terveydenhuollon ammattihenkilöille.
Tartuntatautien vastustamistyöstä vastaavan kunnallisen toimielimen ja sen alaisena terveyskeskuksen tartuntataudeista vastaavan lääkärin tulee omalta osaltaan tartuntatautilaissa tarkoitettuina tehtävinä mainitussa laissa säädetyn lisäksi:
1) huolehtia terveyskeskuksen toimialueella tartuntatautien vastustamistyöstä, johon sisältyy tartuntatauteja koskeva tiedottaminen, terveyskasvatus ja terveysneuvonta, mukaan lukien suonensisäisesti huumeita käyttävien terveysneuvonta ja tartuntatautien torjunnan edellyttämän tarpeen mukaan käyttövälineiden vaihtaminen;
2) huolehtia siitä, että yleisvaaralliseen tartuntatautiin sairastunut tai sairastuneeksi epäilty henkilö tutkitaan;
3) ryhtyä tarvittaessa toimenpiteisiin hoidon järjestämiseksi yleisvaaralliseen tartuntatautiin sairastuneelle;
4) ryhtyä muihin tarvittaviin tai erikseen määrättyihin toimenpiteisiin yleisvaarallisen tartuntataudin ehkäisemiseksi; sekä
5) suorittaa tartuntatautien ehkäisemiseksi erikseen säädetyt tai määrätyt muut tehtävät.
Terveyden ja hyvinvoinnin laitoksen tulee: (29.12.2009/1838)
1–3 kohdat on kumottu A:lla 21.12.2006/1376.
6) huolehtia tartuntatauteja koskevasta valtakunnallisesta tiedottamisesta;
7) antaa kuntien tartuntatautien torjuntatyöstä vastaaville toimielimille ja sairaanhoitopiireille asiantuntija-apua tartuntatautiepidemioiden selvittämisessä;
8) järjestää tartuntatautien vastustamistyöhön liittyvää koulutusta;
9) tiedottaa ajankohtaisesta tartuntatautitilanteesta sairaanhoitopiireille, laboratorioille ja terveyskeskuksille sekä antaa tietoja sosiaali- ja terveysministeriölle, aluehallintovirastoille, puolustusvoimille, rajavartiolaitokselle ja kansainväliseen tartuntatautitietojen vaihtoon; (29.12.2009/1838)
10) osallistua tartuntatautien vastustamistyöhön liittyvään kansalliseen ja kansainväliseen yhteistyöhön; sekä
11) suorittaa muut sille säädetyt tai sosiaali- ja terveysministeriön määräämättartuntatautien vastustamistyöhön liittyvät tehtävät.
8 § (30.12.2003/1383)
8 § on kumottu A:lla 30.12.2003/1383.
Lääkärin tai hammaslääkärin on tehtävä tartuntatauti-ilmoitus, jäljempänä lääkärin tartuntatauti-ilmoitus, yleisvaarallisista ja ilmoitettavista tartuntataudeista lukuun ottamatta hinkuyskää, muuta salmonelloosia kuin lavantautia tai pikkulavantautia, puutiaisaivokuumetta, hemofiluksen aiheuttamia septisiä tauteja ja aivokalvontulehduksia, sukupuoliteitse leviäviä klamydiainfektioita, muita mykobakteeritauteja kuin tuberkuloosi sekä Creutzfeldt-Jakobin taudin uutta varianttia. Hammaslääkäri voi kuitenkin ohjata tartuntatauteja sairastavat potilaat diagnoosin varmistamiseksi lääkärin vastaanotolle, jolloin lääkäri tekee tartuntatauti-ilmoituksen. Lääkärin tartuntatauti-ilmoitus sisältää tartuntatautilain 23 §:ssä tarkoitettuina tietoina tunnistetietojen lisäksi tiedot potilaan sukupuolesta, asuinkunnasta ja kansalaisuudesta, hoitopaikasta, tartunnan kulusta, oireiden alkamisajankohdasta ja diagnoosin perusteista. Lisäksi ilmoittajan tulee merkitä ilmoitukseen allekirjoituksensa ja yhteystietonsa. (21.12.2006/1376)
Lääkärin tartuntatauti-ilmoitus on tehtävä seitsemän vuorokauden kuluessa tapauksen toteamisesta. Erityisen kiireellisessä tapauksessa lääkärin on tehtävä alustava ilmoitus välittömästi puhelimitse terveyskeskuksen ja sairaanhoitopiirin tartuntataudeista vastaavalle lääkärille ja Terveyden ja hyvinvoinnin laitokselle. Puhelimitse tehty alustava ilmoitus on vahvistettava kirjallisella tartuntatauti-ilmoituksella tapauksen varmistuttua. Ilmoitus tuberkuloosista on tehtävä sekä, kun tartunta on todettu että, kun hoito on päättynyt. (29.12.2009/1838)
Hiv-infektiosta tehdään tartuntatauti-ilmoitus tartunnan toteamishetkellä, taudin saavuttaessa AIDS-vaiheen ja potilaan kuollessa. Hiv-infektiosta tehtävään lääkärin tartuntatauti-ilmoitukseen sisällytetään arvio tartunta-ajasta ja -tavasta, kuolinsyystä sekä siitä, onko tartunnan saanut luovuttanut verta. Terveyden ja hyvinvoinnin laitos voi luovuttaa tietoja hiv-tartunnasta terveyskeskuksen tartuntataudeista vastaavalle lääkärille vain ilman henkilön tunnistetietoja. (30.12.2008/1107)
Laboratorion on tehtävä tartuntatauti-ilmoitus yleisvaarallisen ja ilmoitettavan tartuntataudin aiheuttajan löydöksestä sekä muista rekisteröitävistä mikrobilöydöksistä. Muut rekisteröitävät mikrobilöydökset on lueteltu liitteessä 1.
Laboratorion tartuntatauti-ilmoitus sisältää tartuntatautilain 23 §:ssä tarkoitettuina tietoina tunnistetietojen lisäksi tiedot hoitopaikasta, näytteenottopäivämäärästä, tehdystä tutkimuslöydöksestä, mikrobin toteamistavasta, näytteen laadusta sekä ilmoittavan laboratorion nimen. Jos näyte on lähetetty muusta kuin ilmoittavasta laboratoriosta tai lähetetään jatkotutkimuksiin toiseen laboratorioon, myös näiden nimet on ilmoitettava. Salmonella-, shigella- ja kampylobakteeri-infektioissa on ilmoitettava tieto tartuntapaikasta. Kaikissa laboratorion tartuntatauti-ilmoituksissa on oltava myös ilmoittavan laboratorion nimi. Kun laboratorion löydös viittaa sellaiseen tartuntatautitapaukseen, josta hoitava lääkäri on velvollinen tekemään tartuntatauti-ilmoituksen, laboratorion on liitettävä omaan vastaukseensa tästä huomautus.
Tartuntatauti-ilmoitusten kaikki tiedot säilytetään samaa tartuntatautitapausta koskevien erillisten ilmoitusten yhdistämisen päättymistä, jäljempänä yhdistämisaikaväli, seuraavan vuoden loppuun saakka. Tämän jälkeen rekisterin tiedoista poistetaan potilaan nimi ja henkilötunnus muutetaan muotoon, jossa sitä ei voi tunnistaa.
Yhdistämisaikaväli on 50 vuotta, jos kyseessä on lavantauti, pikkulavantauti, kuppa, tuberkuloosi, hepatiitti B, hepatiitti C, hiv-infektio, muu mykobakteeritauti kuin tuberkuloosi, hepatiitti D-viruksen aiheuttama tauti, HTL-viruksen aiheuttama tauti, Creutzfeldt-Jakobin taudin uusi variantti taikka metisilliinille, oksasilliinille resistentin Staphylococcus aureus-kannan (MRSA) tai vankomysiinille resistentin stafylokokkikannan (VRSA), vankomysiinille resistentin enterokokin (VRE) tai III polven kefalosporiineille alentuneen herkkyyden omaavan Escherichia coli- tai Klebsiella pneumoniae -kannan aiheuttama infektio lukuun ottamatta septisiä infektioita ja aivokalvontulehduksia. (13.12.2007/1238)
Yhdistämisaikaväli on kolme vuotta, jos kyseessä on ekinokokkoosi, malaria, Borrelia burgdorferi, brusella, veren tai selkäydinnesteen sieni- tai parasiittilöydös, filaria sekä skistosoma.
Yhdistämisaikaväli on kolme kuukautta, jos kyseessä on meningokokin aiheuttama septinen tauti tai aivokalvontulehdus, tippuri, clostridium difficilen, hemofiluksen, MRSA:n, VRSA:n, VRE:n tai III polven kefalosporiineille alentuneen herkkyyden omaavan Escherichia coli- tai Klebsiella pneumoniae -kannan aiheuttama septinen tauti ja aivokalvotulehdus, sukupuoliteitse leviävä klamydiainfektio, pehmeä sankkeri, muu veren ja selkäydinnesteen bakteeri- tai viruslöydös taikka astroviruksen, influenssaviruksen, parain-fluenssaviruksen, kalikiviruksen (sisältää noroviruksen), respiratory syncytial -viruksen, rinoviruksen ja rotaviruksen aiheuttama tauti. (13.12.2007/1238)
Kaikissa muissa tartuntataudeissa yhdistämisaikaväli on 12 kuukautta.
Työnantajan on vaadittava tartuntatautilain 20 §:ssä tarkoitetuissa tehtävissä toimivalta työntekijältä selvitys siitä, ettei työntekijä sairasta salmonelloosia tai hengityselinten tuberkuloosia. Selvitys siitä, ettei työntekijä sairasta salmonelloosia, on vaadittava myös henkilöltä, joka työskentelee maidonkäsittelytehtävissä maitotilalla, jonka maito menee kulutukseen ilman pastörointia.
Tartuntatautilain 23 §:n 2 momentin mukaisesti laboratorioiden tartuntatauti-ilmoitukseen tulee liittää mikrobikantoja tai näytteitä liitteen 2 mukaisesti.
15–17 § on kumottu A:lla 30.12.2003/1383.
Liite 1 (2.12.2010/1059)
Enterobacter cloacae (kannat, joiden herkkyys karbapeneemeille on alentunut tai jotka ovat resistenttejä karbapeneemeille)
Escherichia coli (kannat, joiden herkkyys karbapeneemeille on alentunut tai jotka ovat resistenttejä karbapeneemeille)
Klebsiella pneumoniae (kannat, joiden herkkyys karbapeneemeille on alentunut tai jotka ovat resistenttejä karbapeneemeille)
Rotavirukset
Varicella-zoster -virus.
Liite 2 (18.4.2013/296)
Tartuntatautilain 23 §:n 2 momentin mukaisesti laboratorioiden tartuntatauti-ilmoitukseen liitetään mikrobikantoja tai näytteitä seuraavasti.
Neisseria meningitidis kanta: verestä ja selkäydinnesteestä tehdyt löydökset
Ilmoitettavia tartuntatauteja aiheuttavat:
Muut rekisteröitävät mikrobilöydökset:
Enterobacter cloacae (kannat, joiden herkkyys karbapeneemeille on alentunut tai jotka ovat resistenttejä karbapeneemeille) kanta: mistä tahansa näytteestä
Escherichia coli (kannat, joiden herkkyys karbapeneemeille on alentunut tai jotka ovat resistenttejä karbapeneemeille) kanta: mistä tahansa näytteestä
Klebsiella pneumoniae (kannat, joiden herkkyys karbapeneemeille on alentunut tai jotka ovat resistenttejä karbapeneemeille) kanta: mistä tahansa näytteestä
Enterovirukset (sisältää coxsackie- ja enterovirukset) kanta tai näyte: ulosteesta tehdyt löydökset
Rotavirus kanta tai näyte
Tämä asetus tulee voimaan 5 päivänä kesäkuuta 2009.
Tämä asetus tulee voimaan 27 päivänä heinäkuuta 2009.
Tämä asetus tulee voimaan 1 päivänä kesäkuuta 2010 ja on voimassa 31 päivään toukokuuta 2011.
1 § 2 § 3 § 4 § 5 § 6 § 7 § 8 § 9 § 10 § 10 a § 10 b § 10 c § 11 § 12 § 13 § 14 § 15–17 § 18 § Muutossäädösten voimaantulo ja soveltaminen:22.2.1991/407:28.8.1992/833:9.10.1992/913:17.12.1993/1237:29.8.1997/841:19.3.1999/357:24.4.2003/322:30.12.2003/1383:21.12.2006/1376:13.12.2007/1238:30.12.2008/1107:29.4.2009/281:4.6.2009/389:23.7.2009/556:24.9.2009/707:29.12.2009/1838:12.5.2010/369:2.12.2010/1059:18.4.2013/296: